
Parlamentul  României

Camera  Deputaţilor

Comisia pentru industrii si servicii
Bucureşti, 09.02.2011                        Nr.23/392/2010


AVIZ

asupra proiectului de Lege privind protecţia mediului prin intermediul dreptului penal 


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru administraţie publică, amenajarea teritoriului şi echilibru ecologic şi Comisiei juridice, de disciplină şi imunităţi, cu proiectului de Lege privind protecţia mediului prin intermediul dreptului penal,transmis cu adresa nr.P.L.x876 din 21 decembrie 2010, înregistrată sub nr.23/392 din 22 decembrie 2010.



Proiectul de lege are ca obiect de reglementare transpunerea în legislaţia naţională a Directivei Parlamentului European şi a Consiliului 2008/99/CE privind protecţia mediului prin intermediul dreptului penal, care obligă statele membre să prevadă în legislaţia lor naţională sancţiuni de natură penală pentru încălcări grave ale dispoziţiilor din dreptul comunitar privind protecţia mediului.. 



Proiectul de lege a fost respins de Senat în şedinţa din 13               decembrie 2010.



Consiliul Legislativ a avizat favorabil propunerea legislativă cu avizul nr.1195/06.10.2010, cu observaţii şi propuneri care nu au fost însuşite în privinţa definiţiilor unor termeni în scopul corelării cu legislaţia existentă, de iniţiator.



Membrii comisiei au dezbătut proiectul de lege în şedinţa din 8 februarie 2011. 

În urma dezbaterilor, membrii comisiei au hotărât în unanimitate, să

avizeze favorabil proiectului de Lege privind protecţia mediului prin intermediul dreptului penal, cu amendamente admise prevăzute în anexă.

 

Prin obiectul şi conţinutul său, proiectul de lege face parte din categoria legilor organice.


Potrivit art.75 alin. (1) din Constituţia României, republicată, Camera Deputaţilor este Cameră decizională.

PREŞEDINTE,

Iulian Iancu                         

ANEXĂ

A M E N D A M E N T E    A D M I S E

la proiectul de Lege privind protecţia mediului prin intermediul dreptului penal
	Nr.

crt.
	Textul proiectului de Lege privind protecţia mediului prin intermediul dreptului penal 
	Amendamente admise
(Comisia pentru industrii şi servicii)
	Motivaţie


	0
	1
	2
	3

	1.
	
	Articol unic- Se aprobă proiectul de Lege privind protecţia mediului prin intermediul dreptului penal, cu următoarele modificări şi completări:


	

	2.
	Titlul Legii

LEGE 

privind protecţia mediului prin intermediul dreptului penal 
	1. Titlul legii va avea următorul cuprins: 

LEGE 

privind prevenirea şi sancţionarea unor fapte de degradarea mediului

	Pentru a răspunde mai bine scopului legii.

	  3.
	Art.1.- Prezenta lege stabileşte măsuri de natură penală pentru a asigura o protecţie eficace a mediului.


	Nemodificat.

	

	  4.
	Art.2.- In sensul prezentei legi, termenii şi expresiile de mai jos au următoarele semnificaţii:

a) Încălcarea drepturilor legale în domeniu – nerespectarea prevederilor privind acţiuni sau inacţiuni interzise potrivit actelor normative în domeniu, prin care se transpun actele juridice prevăzute în anexele A şi B la Directiva 2008/99/CE a Parlamentului European şi a Consiliului din 19 noiembrie 2008 privind protecţia mediului prin intermediul dreptului penal, astfel cum sunt prevăzute în anexele nr.1 şi 2;

b) Speciile de floră şi faună sălbatică protejate– speciile prevăzute în anexa A şi B la Regulamentul (CE) nr.338/97 al Consiliului din 9 decembrie 1996 privind protecţia speciilor de faună şi floră sălbatică prin controlul comerţului cu acestea, cu modificările ulterioare;

c) Comerţ – comerţul astfel cum este definit în art.2 lit.u din Regulamentul (CE) nr.338/97 al Consiliului din 9 decembrie 1996 privind protecţia speciilor de faună şi floră sălbatică prin controlul comerţului cu acestea, cu modificările ulterioare;

d) materiale nucleare – materiale nucleare, astfel cum sunt definite de art.1 pct.1 lit. h) din Convenţia privind răspunderea civilă pentru daune nucleare, încheiată la Viena la 21 mai 1963, la care România a aderat prin Legea nr.106/1992.

	2. Articolul 2 va avea următorul cuprins:

Art.2.- In sensul prezentei legi, termenii şi expresiile de mai jos au următoarele semnificaţii:

a) Încălcarea drepturilor legale în domeniu – nerespectarea prevederilor privind acţiuni sau inacţiuni interzise potrivit actelor normative în domeniu, prin care se transpun actele juridice prevăzute în anexele A şi B la Directiva 2008/99/CE a Parlamentului European şi a Consiliului din 19 noiembrie 2008 privind protecţia mediului prin intermediul dreptului penal, astfel cum sunt prevăzute în anexele nr.1 şi 2 la prezenta lege;

b) Speciile de floră şi faună sălbatică protejate– speciile prevăzute în anexele A şi B la Regulamentul (CE) nr.338/97 al Consiliului din 9 decembrie 1996 privind protecţia speciilor de faună şi floră sălbatică prin controlul comerţului cu acestea, publicat în Jurnalul Oficial nr. L 61 3.3 1997, ediţie specială în limba română: Capitolul 15 volum 03 p. 239-253,   cu modificările ulterioare;

c) Comerţ – comerţul astfel cum este definit în art.2 lit.u din Regulamentul (CE) nr.338/97 al Consiliului din 9 decembrie 1996 privind protecţia speciilor de faună şi floră sălbatică prin controlul comerţului cu acestea, publicat în Jurnalul Oficial nr. L 61 3.3 1997, ediţie specială în limba română: Capitolul 15 volum 03 p. 239-253,    cu modificările ulterioare;

d) materiale nucleare – materiale nucleare, astfel cum sunt definite de art.1 pct.1 lit. h) din Convenţia privind răspunderea civilă pentru daune nucleare, încheiată la Viena la 21 mai 1963, la care România a aderat prin Legea nr.106/1992, publicată în Monitorul Oficial al României nr. 258 din 15 octombrie 1992;

e) deteriorarea  semnificativă a mediului  – alterarea ireversibilă sau de lungă durată a caracteristicilor fizicochimice si structurale ale componentelor naturale ale mediului, reducerea diversitatii si productivitatii biologice a ecosistemelor naturale si antropizate, afectarea echilibrului ecologic si al calitatii vietii, care depăşeşte valorile limită prevăzute de legislaţia în vigoare, cauzate, in principal, de poluarea apei, atmosferei si solului, supraexploatarea resurselor, gospodarirea si valorificarea lor deficitara, ca si prin amenajarea necorespunzatoare a teritoriului;

f) instalaţie în care se desfăşoară o activitate periculoasă – instalaţii prevăzute de legislaţia în vigoare în care se desfăşoară activităţi care pot avea un impact semnificativ asupra mediului; 

g) materiale în sensul art.8 alin.(1) – orice material chimic, biologic, radioactiv sau nuclear, prevăzut de actele normative menţionate în anexele 1 şi 2, care poate produce un impact semnificativ asupra mediului;

h) materiale radioactive periculoase – substanţe care prezintă un risc radiologic deosebit potrivit legislaţiei în vigoare;


	Pentru claritatea textelor de lege se impune modificarea şi completarea definiţiilor prevăzute de acest articol, în acord cu legislaţia prevăzută de anexele 1 şi 2 şi cu Directiva 2008/99/CE.

	  5.
	Art.3 – Colectarea, transportul, valorificarea sau eliminarea de deşeuri, inclusive supravegherea acestor operaţiuni şi intreţinerea ulterioară a spaţiilor de eliminare cât şi acţiunile întreprinse de brokeri în procesul de gestionare al deşeurilor, cu încălcarea dispoziţiilor legale în domeniu, care pot provoca decesul sau vătămarea gravă a unei persoane sau un prejudiciu semnificativ al calităţii aerului, calităţii solului sau calităţii apei ori un prejudiciu semnificativ animalelor sau plantelor constituie infracţiune şi se pedepseşte cu închisoare de la 6 luni la 3 ani.  


	3. Articolul 3 va avea următorul cuprins:

Art.3 – Colectarea, transportul, valorificarea sau eliminarea de deşeuri, inclusive supravegherea acestor operaţiuni şi intreţinerea ulterioară a spaţiilor de eliminare cât şi acţiunile întreprinse de brokeri în procesul de gestionare al deşeurilor, cu încălcarea dispoziţiilor legale în domeniu, care pot provoca decesul sau vătămarea gravă a unei persoane, sau deteriorarea semnificativă a mediului, constituie infracţiune şi se pedepseşte cu închisoare de la 6 luni la 3 ani.  


	Pentru a utiliza o traducere corectă a termenului din Directiva 2008/99/CE, corelată cu legislaţia din domeniu. 
„ prejudiciu - efect cuantificabil in cost al daunelor asupra sanatatii oamenilor, bunurilor sau mediului provocat de poluanti, activitati daunatoare sau dezastre.”

	  6.
	Art.4 – Exportul de deşeuri cu încălcarea dispoziţiilor legale în domeniu, în cazul în care această activitate intră în domeniul de aplicare a art.2 pct.35 din  Regulamentul (CE) nr.1013/2006 al Parlamentului European şi al Consiliului privind transferurile de deşeuri şi se efectuează într-o cantitate semnificativă, indiferent dacă transportul se efectuează prin una sau mai multe operaţiuni, se pedepseşte cu închisoare de la 2 la 7 ani.

	4. Articolul 4 va avea următorul cuprins:

Art.4 – Exportul de deşeuri cu încălcarea dispoziţiilor legale în domeniu, în cazul în care această activitate intră în domeniul de aplicare a art.2 pct.35 din  Regulamentul (CE) nr.1013/2006 al Parlamentului European şi al Consiliului privind transferurile de deşeuri, indiferent dacă transportul se efectuează prin una sau mai multe operaţiuni, se pedepseşte cu închisoare de la 2 la 7 ani.

	In Codul Penal operaţiunile de import-export de deşeuri sunt sancţionate indiferent de cantitate.

	 7.
	Art.5 – Exploatarea cu încălcarea dispoziţiilor legale în domeniu, a unei instalaţii în care se desfăşoară o activitate periculoasă sau în care sunt depozitate sau utilizate substanţe sau preparate periculoase, de natură a provoca în afara instalaţiei decesul sau vătămarea gravă a unei personae, sau  un prejudiciu semnificativ al calităţii aerului, calităţii solului sau calităţii apei ori un prejudiciu semnificativ animalelor sau plantelor constituie infracţiune şi se pedepseşte cu închisoare de la 6 luni la 5 ani.  
	5. Articolul 5 va avea următorul cuprins:

Art.5 – Exploatarea cu încălcarea dispoziţiilor legale în domeniu, a unei instalaţii în care se desfăşoară o activitate periculoasă sau în care sunt depozitate sau utilizate substanţe sau preparate periculoase, de natură a provoca în afara instalaţiei decesul sau vătămarea gravă a unei persoane, sau deteriorarea semnificativă a mediului, constituie infracţiune şi se pedepseşte cu închisoare de la 6 luni la 5 ani.  


	Idem pct.6.

	  8.
	Art.6 – (1) Comerţul cu exemplare din specii de faună sau floră sălbatică protejate sau părţi sau derivate ale acestora, cu încălcarea dispoziţiilor legale în domeniu, cu excepţia cazurilor în care fapta afectează o cantitate mică de astfel de exemplare şi are un impact nesemnificativ asupra stării de conservare  a speciilor se pedepseşte cu închisoare între 3 luni şi un an sau cu amendă.

(2) În cazul în care comerţul se realizează cu specii de faună din cele prevăzute la art.33 alin. (1) şi (2) din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, se aplică sancţiunile prevăzute la art.52 alin. (1) lit.d) din aceeaşi ordonanţă de urgenţă.
  
	6. Articolul 6 va avea următorul cuprins:

Art.6 – (1) Comerţul cu exemplare din specii de faună sau floră sălbatică protejate sau părţi sau derivate ale acestora, altele decât cele prevăzute la art.33 alin. (1) şi (2) din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, cu încălcarea dispoziţiilor legale în domeniu, se pedepseşte cu închisoare între 3 luni şi un an sau cu amendă..  
	S-au eliminat excepţiile deoarece acestea sunt prevăzute de legislaţia în vigoare.

	  9.
	Art.7 – Producţia, importul, exportul, introducerea pe piaţă sau folosirea de substanţe care diminuează stratul de ozon, cu încălcarea dispoziţiilor legale în domeniu, se pedepseşte cu închisoare de la 6 luni la 3 ani.
	Nemodificat.
	

	  10.
	Art.8.- (1)  Deversarea, emiterea sau introducerea, cu încălcarea dispoziţiilor legale în domeniu, a unei cantităţi de materiale în aer sau sol care pot provoca decesul sau vătămarea gravă a unei persoane, sau  un prejudiciu semnificativ al calităţii aerului, calităţii solului sau calităţii apei ori un prejudiciu semnificativ animalelor sau plantelor constituie infracţiune şi se pedepseşte cu închisoare între 1 şi 5 ani.  

(2) Deversarea, emiterea sau introducerea, cu încălcarea dispoziţiilor legale în domeniu, de surse de radiaţii ionizante în aer, apă sau sol care pot provoca decesul sau vătămarea gravă a unei persoane, sau  un prejudiciu semnificativ al calităţii aerului, calităţii solului sau calităţii apei ori un prejudiciu semnificativ animalelor sau plantelor constituie infracţiune şi se pedepseşte cu închisoare între 1 şi 5 ani.   
	7. Articolul 8 va avea următorul cuprins:

Art.8.- (1)  Deversarea, emiterea sau introducerea, cu încălcarea dispoziţiilor legale în domeniu, a unei cantităţi de materiale în aer sau sol care pot provoca decesul sau vătămarea gravă a unei persoane, sau sau deteriorarea semnificativă a mediului, constituie infracţiune şi se pedepseşte cu închisoare între 1 şi 5 ani.   

(2) Deversarea, emiterea sau introducerea, cu încălcarea dispoziţiilor legale în domeniu, de surse de radiaţii ionizante în aer, apă sau sol care pot provoca decesul sau vătămarea gravă a unei persoane, sau deteriorarea semnificativă a mediului, constituie infracţiune şi se pedepseşte cu închisoare între 1 şi 5 ani.   
	Idem pct.6.

	  11.
	Art.9. - (1) Producţia, procesarea, manipularea, depozitarea intermediară, importul, exportul, depozitarea finală, cu încălcarea dispoziţiilor legale în domeniu, de materiale nucleare sau de substanţe radioactive periculoase constituie infracţiune şi se pedepseşte cu închisoare între 3 luni şi 10 ani.
(2) Dacă faptele prevăzute la alin.(1) au produs pericol public, au avut vreuna dintre urmările arătate în art.181 sau 182 din Codul Penal ori au cauzat o pagubă , pedeapsa este închisoarea de la 4 la 12 ani şi interzicerea unor drepturi.

(3) În cazul în care faptele prevăzute în alin.(1) au avut consecinţe deosebit de grave, pedeapsa este închisoarea de la 10 la 20 de ani şi interzicerea unor drepturi, iar dacă s-a produs moartea uneia sau mai multor persoane, pedeapsa este detenţiunea pe viaţă sau închisoarea de la 15 la 25 de ani şi interzicerea unor drepturi. 

(4) Tentativa se pedepseşte.


	8. Articolul 9 va avea următorul cuprins:

Art.9 - (1) Producţia,  manipularea, deţinerea, prelucrarea, tratarea, utilizarea, depozitarea temporară sau definitivă, transportul, importul, exportul, cu încălcarea dispoziţiilor legale în domeniu, de materiale nucleare sau de materiale radioactive periculoase constituie infracţiune şi se pedepseşte cu închisoare între 3 luni şi 10 ani.

(2) Dacă faptele prevăzute la alin.(1) au produs pericol public, au avut vreuna dintre urmările arătate în art.181 sau 182 din Codul Penal ori au cauzat o pagubă , pedeapsa este închisoarea de la 4 la 12 ani şi interzicerea unor drepturi.

(3) În cazul în care faptele prevăzute în alin.(1) au avut consecinţe deosebit de grave, în sensul art.146 din Codul Penal, pedeapsa este închisoarea de la 10 la 20 de ani şi interzicerea unor drepturi, iar dacă s-a produs moartea uneia sau mai multor persoane, pedeapsa este detenţiunea pe viaţă sau închisoarea de la 15 la 25 de ani şi interzicerea unor drepturi. 

(4) Tentativa se pedepseşte.


	Pentru a folosi denumirile definite de legislaţia în vigoare, respectiv Legea nr.111/1996 cu modificările şi completările ulterioare şi trimiterea la fapta prevăzută de Codul Penal şi în acord cu art.4 lit.e) din Directiva 2008/99/CE.

	  12.
	Art.10. - (1) Săvârşirea din culpă a infracţiunilor prevăzute la art.3, 7, şi 8, se sancţionează cu pedeapsa prevăzută la acel articol, ale cărei limite se reduc la jumătate.
(2) Săvârşirea din culpă a faptelor prevăzute la art. 4, 5 şi 6 se sancţionează cu pedeapsa prevăzută la acel articol, ale cărei limite speciale se reduc la jumătate, sau cu amendă.


	Nemodificat. 
	

	  13.
	Art.11. – Faptele prevăzute la art.2791 din Codul penal – Nerespectarea regimului materialelor nucleare sau a altor materii radioactive săvârşite din culpă se sancţionează cu pedeapsa prevăzută la acel articol, ale cărei limite se reduc la jumătate.

 
	Nemodificat.
	

	  14.
	Art.12. – Faptele prevăzute la art.3022 din Codul penal – Nerespectarea dispoziţiilor privind importul de deşeuri săvârşite din culpă se sancţionează cu pedeapsa prevăzută la acel articol, ale cărei limite se reduc la jumătate.


	Nemodificat.


	

	15.
	Art.13. – Faptele prevăzute la art.271 din Legea nr.86/2006 privind Codul vamal al României, cu modificările şi completările ulterioare, săvârşite din culpă se sancţionează cu pedeapsa prevăzută la acel articol, ale cărei limite se reduc la jumătate.


	Nemodificat.

	

	16.
	Art.14. – Faptele prevăzute la art.52 alin. (1) lit.c) şi d) din Ordonanţa de urgenţă a Guvernului nr.57/2007, cu modificările şi completările ulterioare, săvârşite din culpă, se sancţionează cu amendă.


	9. Articolul 14 va avea următorul cuprins:

Art.14. – Faptele prevăzute la art.52 alin. (1) lit.c) şi d) din Ordonanţa de urgenţă a Guvernului nr.57/2007 privind regimul ariilor naturale protejate, conservarea habitatelor naturale, a florei si faunei salbatice, cu modificările şi completările ulterioare, săvârşite din culpă, se sancţionează cu amendă.


	Pentru un plus de rigoare.

	17.
	Art.15. – Faptele prevăzute la art.2-8 se pedepsesc potrivit prezentei legi, dacă nu constituie infracţiuni mai grave.


	10. Articolul 15 va avea următorul cuprins:

Art.15. – Faptele prevăzute la art.2-8 se pedepsesc potrivit prezentei legi, dacă nu constituie infracţiuni mai grave, potrivit legislaţiei în vigoare..


	Se impune, pentru a evita o interpretare eronată a textului de lege.

	18.
	Art.16. – Orice persoană care în exercitarea atribuţiilor legale constată săvârşirea unei infracţiuni prevăzută de prezenta lege are obligaţia de a sesiza îndată organele de urmărire penală. 

	Nemodificat.

	

	19.
	Art.17. – Anexele nr. 1 şi 2 fac parte integrantă din prezenta lege.

Prezenta lege transpune Directiva 2008/99/CE a Parlamentului European şi a Consiliului din 19 noiembrie 2008 privind protecţia mediului prin intermediul dreptului penal, publicată în Jurnalul Oficial al Uniunii Europene nr. L 328 din 6 decembrie 2008.


	Nemodificat.

	


PREŞEDINTE,

                                                                                                      Iulian Iancu
Expert parlamentar,

Dr. Maria Cristina Bălănescu

